erhwenkuo/poetry-chinese-zhtw huggingface dataset:
聞雁寄故人
作者：徐鉉（唐）

久作他鄉客，深慚薄宦非。不知雲上雁，何得每年歸。夜靜聲彌怨，天空影更微。往年離別淚，今夕重沾衣。
江舍人宅筵上有妓唱和州韓舍人歌辭，因以寄
作者：徐鉉（唐）

良宵絲竹偶成歡，中有佳人俯翠鬟。白雪飄颻傳樂府，深夜酒空筵欲散，向隅惆悵鬢堪斑。
寒食日作
作者：徐鉉（唐）

廚冷煙初禁，門閑日更斜。東風不好事，吹落滿庭花。過社紛紛燕，新晴淡淡霞。京都盛遊觀，誰訪子雲家。
賀殷遊二舍人入翰林、江給事拜中丞
作者：徐鉉（唐）

清晨待漏獨徘徊，霄漢懸心不易裁。閣老深嚴歸翰苑，猶有西垣廳記在，莫忘同草紫泥來。
歐陽太監雨中視決堤因墮水明日見於省中因戲之
作者：徐鉉（唐）

聞道張晨蓋，徘徊石首東。浚川非伯禹，落水異三公。衣濕仍愁雨，冠欹更怯風。今朝複相見，疑是葛仙翁。
送吳郎中為宣州推官知涇縣
作者：徐鉉（唐）

徵虜亭邊月，雞鳴伴客行。可憐何水部，今事謝宣城。風物聊供賞，班資莫系情。同心不同載，留滯為浮名。
寄舒州杜員外
作者：徐鉉（唐）

信到得君書，知君已下車。粉闈情在否，蓮幕興何如。人望徵賢入，餘思從子居。灊山真隱地，憑為卜茅廬。
九月十一日寄陳郎中
作者：徐鉉（唐）

我多吏事君多病，寂絕過從又幾旬。前日龍山煙景好，風前落帽是何人。
和司門郎中陳彥
作者：徐鉉（唐）

衡門寂寂逢迎少，不見仙郎向五旬。莫問龍山前日事，菊花開卻為閒人。
賦得擣衣
作者：徐鉉（唐）

江上多離別，居人夜擣衣。拂砧知露滴，促杵恐霜飛。漏轉聲頻斷，愁多力自微。裁縫依夢見，腰帶定應非。
九月三十夜雨寄故人
作者：徐鉉（唐）

獨聽空階雨，方知秋事悲。寂寥旬假日，蕭颯夜長時。別念紛紛起，寒更故故遲。情人如不醉，定是兩相思。
寄撫州鐘郎中
作者：徐鉉（唐）

去載分襟後，尋聞在建安。封疆正多事，尊俎若為歡。都護空遺鏃，明君欲舞幹。繞朝時不用，非是殺身難。
送歐陽太監遊廬山
作者：徐鉉（唐）

家家門外廬山路，唯有夫君乞假遊。案牘乍拋公署晚，此去蕭然好長往，人間何事不悠悠。
立秋後一日與朱舍人同直
作者：徐鉉（唐）

一宿秋風未覺涼，數聲宮漏日猶長。林泉無計消殘暑，虛向華池費稻粱。
賦得霍將軍辭第
作者：徐鉉（唐）

漢將承恩久，圖勳肯顧私。匈奴猶未滅，安用以家為。郢匠雖聞詔，衡門竟不移。甯煩張老頌，無待晏嬰辭。甲乙人徒費，親鄰我自持。悠悠千載下，長作帥臣師。
和元帥書記蕭郎中觀習水師
作者：徐鉉（唐）

元帥樓船出治兵，落星山外火旗明。千帆日助江陵勢，仲宣一作從軍詠，回顧儒衣自不平。
秋日盧龍村舍
作者：徐鉉（唐）

置卻人間事，閑從野老遊。樹聲村店晚，草色古城秋。獨鳥飛天外，閑雲度隴頭。姓名君莫問，山木與虛舟。
和蕭郎中小雪日作
作者：徐鉉（唐）

徵西府裡日西斜，獨試新爐自煮茶。籬菊盡來低覆水，算得流年無奈處，莫將詩句祝蒼華。
中書相公溪亭閑宴依韻
作者：徐鉉（唐）

雨霽秋光晚，亭虛野興回。沙鷗掠岸去，溪水上階來。客傲風欹幘，筵香菊在杯。東山長許醉，何事憶天臺。
寄饒州王郎中效李白體
作者：徐鉉（唐）

珍重王光嗣，交情尚在不。蕪城連宅住，楚塞並車遊。別後官三改，年來歲六週。銀鉤無一字，何以緩離愁。
寄歙州呂判官
作者：徐鉉（唐）

任公郡佔好山川，溪水縈迴路屈盤。南國自來推勝境，莫憶班行重回首，是非多處是長安。
宣威苗將軍貶官後重經故宅
作者：徐鉉（唐）

蔣山南望近西坊，亭館依然鎖院牆。天子未嘗過細柳，為將為儒皆寂寞，門前愁殺馬中郎。
附池州薛郎中書因寄歙州張員外
作者：徐鉉（唐）

新安從事舊臺郎，直氣多才不可忘。一旦江山馳別夢，因附鄰州寄訊息，接輿今日信為狂。
寄江都路員外
作者：徐鉉（唐）

吾兄失意在東都，聞說襟懷任所如。已縱乖慵為傲吏，知道故人相憶否，嵇康不得懶修書。
張員外好茅山風景，求為句容令，作此送
作者：徐鉉（唐）

句曲山前縣，依依數舍程。還同適勾漏，非是厭承明。柳谷供詩景，華陽契道情。金門容傲吏，官滿且還城。
送應之道人歸江西
作者：徐鉉（唐）

曾騎竹馬傍洪厓，二十餘年變物華。客夢等閒過驛閣，歲暮定知回未得，信來憑為寄梅花。
送元帥書記高郎中出為婺源建威軍使
作者：徐鉉（唐）

寒風蕭瑟楚江南，記室戎裝掛錦帆。倚馬未曾妨笑傲，惟有杯盤思上國，酒醪甜淡菜蔬甘。
遊方山宿李道士房
作者：徐鉉（唐）

從來未面李先生，借我西窗臥月明。二十三家同願識，素騾何日暫還城。
題畫石山
作者：徐鉉（唐）

彼美巉巖石，誰施黼藻功。回巖明照地，絕壁爛臨空。錦段鮮須濯，羅屏展易窮。不因秋蘚綠，非假晚霞紅。羽客藏書洞，樵人取箭風。靈蹤理難問，仙路去何通。返駕歸塵裡，留情向此中。回瞻畫圖畔，遙羨面山翁。
臨石步港
作者：徐鉉（唐）

埼岸墮縈帶，微風起細漣。綠陰三月後，倒影亂峰前。吹浪遊鱗小，黏苔碎石圓。會將腰下組，換取釣魚船。
病題二首
作者：徐鉉（唐）

性靈慵懶百無能，唯被朝參遣夙興。聖主優容恩未答，進與時乖不知退，可憐身計謾騰騰。人間多事本難論，況是人間懶慢人。不解養生何怪病，金馬門前君識否，東方曼倩是前身。
寄江州蕭給事
作者：徐鉉（唐）

夕郎憂國不憂身，今向天涯作逐臣。魂夢暗馳龍闕曙，惆悵懦夫何足道，自離群後已同塵。
和江州江中丞見寄
作者：徐鉉（唐）

賈傅南遷久，江關道路遙。北來空見雁，西去不如潮。鼠穴依城社，鴻飛在泬寥。高低各有處，不擬更相招。
和鐘郎中送朱先輩還京垂寄
作者：徐鉉（唐）

分司洗馬無人問，辭客殷勤輟棹歌。蒼蘚滿庭行徑小，且共勝遊消永日，西岡風物近如何。
送郝郎中為浙西判官
作者：徐鉉（唐）

大藩從事本優賢，幕府仍當北固前。花繞樓臺山倚郭，若許他時作閑伴，殷勤為買釣魚船。
翰林遊舍人清明日入院中途見過餘明日…因寄遊君
作者：徐鉉（唐）

榆柳開新焰，梨花發故枝。輜輧隘城市，圭組坐曹司。獨對芝泥檢，遙憐白馬兒。禁林還視草，氣味兩相知。
陪王庶子遊後湖涵虛閣
作者：徐鉉（唐）

懸圃清虛乍過秋，看山尋水上茲樓。輕鷗的的飛難沒，躋攀況有承華客，如在南皮奉勝遊。
柳枝辭十二首
作者：徐鉉（唐）

把酒憑君唱柳枝，也從絲管遞相隨。逢春只合朝朝醉，記取秋風落葉時。南園日暮起春風，吹散楊花雪滿空。不惜楊花飛也得，愁君老盡臉邊紅。陌上朱門柳映花，簾鉤半卷綠陰斜。憑郎暫駐青驄馬，此是錢塘小小家。夾岸朱欄柳映樓，綠波平幔帶花流。歌聲不出長條密，忽地風回見彩舟。老大逢春總恨春，綠楊陰裡最愁人。舊遊一別無因見，嫩葉如眉處處新。濛濛堤畔柳含煙，疑是陽和二月天。醉裡不知時節改，漫隨兒女打鞦韆。水閣春來乍減寒，曉妝初罷倚欄幹。長條亂拂春波動，不許佳人照影看。柳岸煙昏醉裡歸，不知深處有芳菲。重來已見花飄盡，唯有黃鶯囀樹飛。此去仙源不是遙，垂楊深處有朱橋。共君同過朱橋去，索映垂楊聽洞簫。暫別揚州十度春，不知光景屬何人。一帆歸客千條柳，腸斷東風揚子津。仙樂春來按舞腰，清聲偏似傍嬌饒。應緣鶯舌多情賴，長向雙成說翠條。鳳笙臨檻不能吹，舞袖當筵亦自疑。唯有美人多意緒，解依芳態畫雙眉。
貶官泰州出城作
作者：徐鉉（唐）

浮名浮利信悠悠，四海乾戈痛主憂。三諫不從為逐客，惟有戀恩終不改，半程猶自望城樓。
過江
作者：徐鉉（唐）

別路知何極，離腸有所思。登艫望城遠，搖櫓過江遲。斷岸煙中失，長天水際垂。此心非橘柚，不為兩鄉移。
經東都太子橋
作者：徐鉉（唐）

綸闈放逐知何道，桂苑風流且暫歸。莫問升遷橋上客，身謀疏拙舊心違。
水仙操
作者：李鹹用（唐）

大波相拍流水鳴，蓬山鳥獸多奇形。琴心不喜亦不驚，嶧陽散木虛且輕，重華斧下知其聲。檿絲相糾成淒清，後人好事傳其曲，有時聲足意不足。始峨峨兮複洋洋，琴兮琴兮在自然，不在徽金將軫玉。
雞鳴曲
作者：李鹹用（唐）

海樹相扶烏影翹，戴紅拍翠聲膠膠。鴛瓦凍危金距趫，霜濃月薄星昭昭，太平才子能歌謠。山翁夢斷出衡茅，
西門行
作者：李鹹用（唐）

勞禽不擇枝，饑虎不畏檻。君子當固窮，無為仲由濫。爾奮空拳彼擊劍，水縱長瀾火飛焰。漢高偶試神蛇驗，
輕薄怨
作者：李鹹用（唐）

花驄躞蹀遊龍驕，連連寶節揮長鞘。鳳雛麟子皆至交，碧蹄偃蹇連金鑣，狂情十裡飛相燒。西母青禽輕飄飄，明朝何處逢嬌饒，門前桃樹空夭夭。
長歌行
作者：李鹹用（唐）

要衣須破束，欲炙須解牛。當年不快意，徒為他人留。百歲之約何悠悠，華髮星星稀滿頭。峨眉螓首聊我仇，象箸擊折歌勿休，玉山未到非風流。眼前有物俱是夢，
巫山高
作者：李鹹用（唐）

通蜀連秦山十二，中有妖靈會人意。鬥豔傳情世不知，露泫煙愁巖上花，至今猶滴相思淚。西眉南臉人中美，
公無渡河
作者：李鹹用（唐）

有叟有叟何清狂，行搔短髮提壺漿。亂流直涉神洋洋，刳松輕穩琅玕長，連呼急榜庸何妨。見溺不援能語狼，
春雨
作者：李鹹用（唐）

大帝閑吹破凍風，青雲融液流長空。天人醉引玄酒注，老農私與牧童論，紛紛便是倉箱本。
石版歌
作者：李鹹用（唐）

雲根劈裂雷斧痕，龍泉切璞青皮皴。直方挺質貞且真，明月夜來回短影，何如照冷太湖濱。
春宮詞
作者：李鹹用（唐）

風和氣淑宮殿春，感陽體解思君恩。眼光滴滴心振振，
富貴曲
作者：李鹹用（唐）

畫藻雕山金碧彩，鴛鴦疊翠眠晴靄。編珠影裡醉春庭，活花起舞夜春來，蠟焰煌煌天日在。雪暖瑤杯鳳髓融，車如雷兮馬如龍，鬼神辟易不敢害。冠峨劍重鏘環佩，珍珠索得龍宮貧，膏腴刮下蒼生背。九野干戈指著心，
獨鵠吟
作者：李鹹用（唐）

碧玉喙長丹頂圓，亭亭危立風松間。啄萍吞鱗意已闌，披霜唳月驚嬋娟，逍遙忘卻還青田。鳶寒鴉晚空相喧，
煌煌京洛行
作者：李鹹用（唐）

長安近甸巡遊遍，洛陽尋有黃龍見。千乘萬騎如雷轉，歌鐘沸激香塵散，晨旗隱隱羅軒冕。周公舊跡生紅蘚，
昇天行
作者：李鹹用（唐）

堂堂削玉青蠅喧，寒鴉啄鼠愁飛鸞。梳玄洗白逡巡間，不如服取長流丹，潛神卻入黃庭閑。志定功成飛九關，雙童樹節當風翻，常娥倚桂開朱顏。河邊牛子星郎牽，引餘再拜歸仙班，清聲妙色視聽安。餐和飲順中腸寬，
緋桃花歌
作者：李鹹用（唐）

上帝春宮思麗絕，夭桃變態求新悅。便是花中傾國容，惆悵東風未解狂，爭教此物芳菲歇。
短歌行
作者：李鹹用（唐）

一樽綠酒綠於染，拍手高歌天地險。上得青雲下不難，白日欲沈猶未沈，片月已來天半垂。坎鼓鏗鐘殺愁賊，
小松歌
作者：李鹹用（唐）

幽人不喜凡草生，秋鋤劚得寒青青。庭閑土瘦根腳獰，天人戲剪蒼龍髯，參差簇在瑤階側。金精水鬼欺不得，
大雪歌
作者：李鹹用（唐）

同雲慘慘如天怒，寒龍振鬣飛幹雨。玉圃花飄朵不勻，應是羲和倦曉昏，暫反元元歸太素。歸太素，
塘上行
作者：李鹹用（唐）

橫塘日澹秋雲隔，浪織輕颸羅冪冪。紅綃撇水蕩舟人，卻把金釵打綠荷，懊惱露珠穿不得。
寓意
作者：李鹹用（唐）

直道荊棘生，斜徑紅塵起。蒼蒼杳無言，麒麟回瑞趾。東風如未來，飛雪終不已。不知薑子牙，何處釣流水。
劍喻
作者：李鹹用（唐）

黯黯秋水寒，至剛非可缺。風胡不出來，攝履人相蔑。縱挺倚天形，誰是躬提挈。願將百煉身，助我王臣節。
蒼頡臺
作者：李鹹用（唐）

先賢憂民詐，觀跡成綱紀。自有書契來，爭及結繩理。
荊山
作者：李鹹用（唐）

良工指君疑，真玉卻非玉。寄言懷寶人，不須傷手足。
自君之出矣
作者：李鹹用（唐）

自君之出矣，鸞鏡空塵生。思君如明月，明月逐君行。
妾薄命
作者：李鹹用（唐）

妾命何太薄，不及宮中水。時時對天顏，聲聲入君耳。
君子行
作者：李鹹用（唐）

君子慎所履，小人多所疑。尼甫至聖賢，猶為匡所縻。
銅雀臺
作者：李鹹用（唐）

但見西陵慘明月，女妓無因更相悅。有虞曾不有遺言，滴盡湘妃眼中血。
婕妤怨
作者：李鹹用（唐）

莫恃芙蓉開滿面，更有身輕似飛燕。不得團圓長近君，珪月鈋時泣秋扇。
悲哉行
作者：李鹹用（唐）

雲色陰沈弄秋氣，危葉高枝恨深翠。用卻春風力幾多，微霜逼迫何容易。
攜手曲
作者：李鹹用（唐）

攜手春複春，未嘗漸離別。夭夭風前花，纖纖日中雪。不敢怨於天，唯驚添歲月。不敢怨於君，只怕芳菲歇。芳菲若長然，君恩應不絕。
空城雀
作者：李鹹用（唐）

啾啾空城雀，一啄數跳躍。寧尋覆轍餘，豈比巢危幕。茫茫九萬鵬，百雉且為樂。
放歌行
作者：李鹹用（唐）

蠢蠢荼蓼蟲，薨薨避葵薺。悠悠狷者心，寂寂厭清世。如何不食甘，命合苦其噬。如何不趣時，分合辱其體。至哉先哲言，於物不凝滯。
猛虎行
作者：李鹹用（唐）

猛虎不怯敵，烈士無虛言。怯敵辱其班，虛言負其恩。爪牙欺白刃，果敢無前陣。須知易水歌，至死無悔吝。
隴頭行
作者：李鹹用（唐）

行人何彷徨，隴頭水嗚咽。寒沙戰鬼愁，白骨風霜切。薄日朦朧秋，怨氣陰雲結。殺成邊將名，名著生靈滅。
關山月
作者：李鹹用（唐）

離離天際雲，皎皎關山月。羌笛一聲來，白盡徵人發。嘹唳孤鴻高，蕭索悲風發。雪壓塞塵清，雕落沙場闊。何當胡無人，荷戈朝鳳闕。
覽友生古風
作者：李鹹用（唐）

伯牙鳴玉琴，幽音隨指發。不是鐘期聽，俗耳安能別。高山閑巍峨，流水聲嗚咽。一卷冰雪言，清泠冷心骨。分明古雅聲，諷諭成淒切。皴bq老松根，晃朗驪龍窟。荊璞且深藏，瑉石方如雪。金多醜女妍，木朽良工拙。奸宄欺雷霆，魑魅嫌日月。蝶迷桃李香，鮒惘江湖闊。不寐孤燈前，舒捲忘饑渴。
題友生叢竹
作者：李鹹用（唐）

菊華寒露濃，蘭愁曉霜重。指佞不長生，蒲萐今無種。安如植叢篁，他年待棲鳳。大則化龍騎，小可釣璜用。留煙伴獨醒，回陰冷閑夢。何妨積雪淩，但為清風動。乃知子猷心，不與常人共。
石版
作者：李鹹用（唐）

高人好自然，移得它山碧。不磨如版平，大巧非因力。古蘚小青錢，塵中看野色。冷倚砌花春，靜伴疏篁直。山僧若轉頭，如逢舊相識。
江南曲
作者：李鹹用（唐）

江南四月燻風低，江南女兒芳步齊。晚雲接水共渺彌，孤舟有客歸未得，鄉夢欲成山鳥啼。
臨川逢陳百年
作者：李鹹用（唐）

麻姑山下逢真士，玄膚碧眼方瞳子。自言混沌鑿不死，桃花雨過春光膩，勸我一杯靈液味。教我無為禮樂拘，
寄修睦上人
作者：李鹹用（唐）

衣服田方無內客，一入廬雲斷訊息。應為山中勝概偏，江邊月色到巖前，此際心情必相似。似不似，寄數字。
讀修睦上人歌篇
作者：李鹹用（唐）

李白亡，李賀死，陳陶趙睦尋相次。須知代不乏騷人，意下紛紛造化機，筆頭滴滴文章髓。明月清風三十年，珊瑚高架五雲毫，小小不須煩藻思。
遠公亭牡丹
作者：李鹹用（唐）

雁門禪客吟春亭，牡丹獨逞花中英。雙成膩臉偎雲屏，蕊繁蟻腳黏不行，甜迷蜂醉飛無聲。廬山根腳含精靈，潺潺綠醴當風傾，平頭奴子啾銀笙。紅葩豔豔交童星，
謝僧寄茶
作者：李鹹用（唐）

空門少年初志堅，摘芳為藥除睡眠。匡山茗樹朝陽偏，傾筐短甑蒸新鮮，白紵眼細勻於研。磚排古砌春苔幹，林風夕和真珠泉，半匙青粉攪潺湲。綠雲輕綰湘娥鬟，
送人
作者：李鹹用（唐）

少皞開宮行帝業，無刃金風剪紅葉。雁別邊沙入暖雲，不甘長在諸生下，束書攜劍離家鄉。利爪韝上鷹，荊山有玉猶在璞，未遇良工虛擲鵲。一壺清酒酌離情，
古意論交
作者：李鹹用（唐）

擇友如淘金，沙盡不得寶。結交如幹銀，產竭不成道。我生四十年，相識苦草草。多為勢利朋，少有歲寒操。通財能幾何，聞善寧相告。茫然同夜行，中路自不保。常恐管鮑情，參差忽終老。今來既見君，青天無片雲。語直瑟弦急，行高山桂芬。約我為交友，不覺心醺醺。見義必許死，臨危當指囷。無令後世士，重廣孝標文。
儀坤廟樂章：永和
作者：徐彥伯（唐）

猗若清廟，肅肅熒熒。國薦嚴祀，坤興淑靈。有幾在室，有樂在庭。臨茲孝享，百祿惟寧。
儀坤廟樂章：金奏
作者：徐彥伯（唐）

陰靈效祉，軒曜降精。祥符淑氣，慶集柔明。瑤俎既列，雕桐發聲。徽猷永遠，比德皇英。
擬古三首
作者：徐彥伯（唐）

遙裔煙嶼鴻，雙影旦夕同。交翰倚沙月，和鳴弄江風。vK若茂芳序，君子從遠戎。雲生陰海沒，花落春潭空。紅淚掩促柱，錦衾羅燻籠。自傷瓊草綠，詎惜鉛粉紅。裂帛附雙燕，為予向遼東。讀書三十載，馳騖週六經。儒衣幹時主，忠策獻闕廷。一朝奉休盼，從容廁群英。束身趨建禮，秉筆坐承明。廨署相填噎，僚吏紛縱橫。五日休浣時，屠蘇繞玉屏。橘花覆北沼，桂樹交西榮。樹棲兩鴛鴦，含春向我鳴。皎潔綺羅豔，便娟絲管清。擾擾天地間，出處各有情。何必岩石下，枯槁閑此生。頹光無淹晷，逝水有迅流。綠苔紛易歇，紅顏不再求。歌笑當及春，無令壯志秋。弱年仕關輔，簃門豁禦溝。敷愉東城際，婉孌南陌頭。荷花嬌綠水，楊葉暖青樓。中有綺羅人，可憐名莫愁。畫屏繞金膝，珠簾懸玉鉤。纖指調寶琴，泠泠哀且柔。贈君鴛鴦帶，因以鷫鸘裘。窗曉吟日坐，閨夕秉燭遊。無作北門客，咄咄懷百憂。
贈劉舍人古意
作者：徐彥伯（唐）

女床閟靈鳥，文章世所希。巢君碧梧樹，舞君青瑣闈。或言鳳池樂，撫翼更西飛。鳳池環禁林，仙閣靄沉沉。璿題激流日，珠綴綿清陰。郁穆絲言重，熒煌臺座深。風張丹戺翮，月弄紫庭音。眾彩結不散，孤英跂莫尋。浩歌在西省，經傳恣潛心。
和李適答宋十一入崖口五渡見贈
作者：徐彥伯（唐）

聞有獨往客，拂衣捐世心。結欣薄枉渚，撰念縈舊林。經亙去崖合，冥綿歸壑深。琪樹環碧彩，金潭生翠陰。沿洄弄沙榜，詭仄眺明岑。夕聞桂裡猿，曉玩松上禽。雜佩蘊孤袖，瓊敷綴雙襟。我懷滄洲想，懿爾白雲吟。秉願理方協，存期跡易尋。茲言庶不負，為報巖中琴。
雪
作者：徐彥伯（唐）

雪暗窮海雲，灑空紛似露。朔風吹故里，宛轉玉階樹。孤妾調玉瑟，早寒生錦衿。況君張羅幕，愁坐北庭陰。
比干墓
作者：徐彥伯（唐）

大位天下寶，維賢國之鎮。殷道微而在，受辛纂頹胤。山鳴鬼又哭，地裂川亦震。媟黷皆佞諛，虔劉盡英雋。孤卿帝叔父，特進貞而順。玉床逾皓潔，銅柱方歊焮。奉國曆三朝，觀竅明一瞬。季代倡狂主，蓄怒提白刃。之子彌忠讜，憤然更勇進。撫膺誓隕越，知死故不吝。已矣竟剖心，哲婦亦同殉。驪龍暴雙骨，太嶽摧孤仞。周發次商郊，冤骸悲莫殣。鋒劍剿遺孽，報復一何迅。駐罕歌淑靈，命徒封旅櫬。自爾銜幽酷，于嗟流景駿。丘墳被宿莽，壇戺緣飛磷。貞觀戒北征，維皇念忠信。荒墳護草木，刻桷吹煨燼。代遠恩更崇，身頹名益振。帝詞書樂石，國饌羅芳釁。偉哉烈士圖，奇英千古徇。
題東山子李適碑陰二首
作者：徐彥伯（唐）

隴嶂縈紫氣，金光赫氛氳。美人含遙靄，桃李芳自燻。圖高黃鶴羽，寶奪驪龍群。忽驚薤露曲，掩噎東山雲。回也實夭折，賈生亦脆促。今複哀若人，危光迅風燭。夜臺淪清鏡，窮塵埋結綠。何以贈下泉，生芻唯一束。
淮亭吟
作者：徐彥伯（唐）

貞寂慮兮淮山幽，憐芳若兮攬中洲。崩湍委咽日夜流，熠耀飛兮蟋蟀吟，倚清瑟兮橫涼琴。擷瑤芳兮吊楚水，金光延起兮驟興沒，青苔竟兮綠蘋歇。綠蘋歇兮凋朱顏，美人寂曆兮何時閑，
芳樹
作者：徐彥伯（唐）

玉花珍簟上，金縷畫屏開。曉月憐箏柱，春風憶鏡臺。箏柱春風吹曉月，芳樹落花朝暝歇。稿砧刀頭未有期，
遊禁苑幸臨渭亭遇雪應制
作者：徐彥伯（唐）

玉律藏冰候，彤階飛雪時。日寒消不盡，風定舞還遲。瓊樹留宸矚，璿花入睿詞。懸知穆天子，黃竹謾言詩。
奉和送金城公主適西蕃應制
作者：徐彥伯（唐）

鳳扆憐簫曲，鸞閨念掌珍。羌庭遙築館，廟策重和親。星轉銀河夕，花移玉樹春。聖心淒送遠，留蹕望徵塵。
幸白鹿觀應制
作者：徐彥伯（唐）

鳳輿乘八景，龜籙向三仙。日月移平地，雲霞綴小天。金童擎紫藥，玉女獻青蓮。花洞留宸賞，還旗繞夕煙。
胡無人行
作者：徐彥伯（唐）

十月繁霜下，徵人遠鑿空。雲搖錦車節，海照角端弓。暗磧埋沙樹，沖飆卷塞蓬。方隨膜拜入，歌舞玉門中。
婕妤
作者：徐彥伯（唐）

君恩忽斷絕，妾思終未央。巾櫛不可見，枕蓆空餘香。窗暗網羅白，階秋苔蘚黃。應門寂已閉，流涕向昭陽。
採蓮曲
作者：徐彥伯（唐）

妾家越水邊，搖艇入江煙。既覓同心侶，複採同心蓮。折藕絲能脆，開花葉正圓。春歌弄明月，歸棹落花前。
孤燭歎
作者：徐彥伯（唐）

切切夜閨冷，微微孤燭然。玉盤紅淚滴，金燼彩光圓。暖手縫輕素，嚬蛾續斷弦。相思咽不語，迴向錦屏眠。
閨怨
作者：徐彥伯（唐）

徵客戍金微，愁閨獨掩扉。塵埃生半榻，花絮落殘機。褪暖蠶初臥，巢昏燕欲歸。春風日向盡，銜涕作征衣。
餞唐州高使君赴任
作者：徐彥伯（唐）

香萼媚紅滋，垂條縈綠絲。情人拂瑤袂，共惜此芳時。驌驦已躑躅，鳥隼方葳蕤。跂予望太守，流潤及京師。
奉和幸新豐溫泉宮應制
作者：徐彥伯（唐）

姬典歌時邁，虞篇記省方。何如黑帝月，玄覽白雲鄉。翠仗縈船岸，明旆應萯陽。風搖花眊彩，雪豔寶戈芒。禦陌開函次，離宮夾樹行。桂枝籠騕褭，松葉覆堂皇。仙石含珠液，溫池孕璧房。湧疑神瀵溢，澄若帝臺漿。獨沸流常熱，潛蒸氣轉香。青壇環玉甃，紅礎鑠金光。藻曜凝芳潔，葳蕤獻淑祥。五龍歸寶算，九扈葉時康。同預華封老，中衢祝聖皇。
同韋舍人元旦早朝
作者：徐彥伯（唐）

夕轉清壺漏，晨驚長樂鐘。逶迤綸禁客，假寐守銅龍。予亦趨三殿，肩隨謁九重。繁珂接曙響，華劍比春容。相問韶光歇，彌憐芳意濃。願言乘日旰，攜手即雲峰。
侍宴韋嗣立山莊應制
作者：徐彥伯（唐）

鼎臣休浣隙，方外結遙心。別業青霞境，孤潭碧樹林。每馳東墅策，遙弄北溪琴。帝眷紓時豫，臺園賞歲陰。移鑾明月沼，張組白雲岑。禦酒瑤觴落，仙壇竹徑深。三光懸聖藻，五等冠朝簪。自昔皇恩感，鹹言獨自今。
送特進李嶠入都袝廟
作者：徐彥伯（唐）

特進三公下，臺臣百揆先。孝圖開寢石，祠主蔔牲筵。恩級青綸賜，徂裝紫橐懸。綢繆金鼎席，宴餞玉潢川。北斗分徵路，東山起贈篇。樂池歌綠藻，梁苑藉紅荃。騎轉商巖日，旌搖關塞煙。廟堂須鯁議，錦節佇來旋。
春閨
作者：徐彥伯（唐）

戍客戍清波，幽閨幽思多。暗梁聞語燕，夜燭見飛蛾。寶鴨藏脂粉，金屏綴綺羅。裁衣卷紋素，織錦度鳴梭。有使通西極，緘書寄北河。年光只恐盡，徵戰莫蹉跎。
奉和興慶池戲競渡應制
作者：徐彥伯（唐）

夾道傳呼翊翠虯，天回日轉禦芳洲。青潭曉靄籠仙蹕，群臣相慶嘉魚樂，共哂橫汾歌吹秋。
苑中遇雪應制
作者：徐彥伯（唐）

千鐘聖酒禦筵披，六出祥英亂繞枝。即此神仙對瓊圃，何煩轍跡向瑤池。
上巳日祓禊渭濱應制
作者：徐彥伯（唐）

晴風麗日滿芳洲，柳色春筵祓錦流。皆言侍蹕橫汾宴，暫似乘槎天漢遊。
夜宴安樂公主新宅應制
作者：徐彥伯（唐）

鳳樓開闔引明光，花酎連添醉益香。欲知帝女熏天貴，金柯玉柱夜成行。
餞唐永昌
作者：徐彥伯（唐）

金溪碧水玉潭沙，鳧舄翩翩弄日華。鬥雞香陌行春倦，為摘東園桃李花。
侍宴桃花園
作者：徐彥伯（唐）

源水叢花無數開，丹跗紅萼間青梅。從今結子三千歲，預喜仙遊複摘來。
石淙
作者：徐彥伯（唐）

碧澱紅涔崿嶂間，淙嵌洑岨洊成灣。琪樹璿娟花未落，張蔦席雲平圃宴，焜煌金記蘊名山。
題潯陽樓
作者：白居易（唐）

常愛陶彭澤，文思何高玄。又怪韋江州，詩情亦清閒。今朝登此樓，有以知其然。大江寒見底，匡山青倚天。深夜湓浦月，平旦爐峰煙。清輝與靈氣，日夕供文篇。我無二人才，孰為來其間。因高偶成句，俯仰愧江山。
訪陶公舊宅
作者：白居易（唐）

垢塵不汙玉，靈鳳不啄羶。嗚呼陶靖節，生彼晉宋間。心實有所守，口終不能言。永惟孤竹子，拂衣首陽山。夷齊各一身，窮餓未為難。先生有五男，與之同饑寒。腸中食不充，身上衣不完。連徵竟不起，斯可謂真賢。我生君之後，相去五百年。每讀五柳傳，目想心拳拳。昔常詠遺風，著為十六篇。今來訪故宅，森若君在前。不慕尊有酒，不慕琴無弦。慕君遺榮利，老死此丘園。柴桑古村落，慄裡舊山川。不見籬下菊，但餘墟中煙。子孫雖無聞，族氏猶未遷。每逢姓陶人，使我心依然。
北亭
作者：白居易（唐）

廬宮山下州，湓浦沙邊宅。宅北倚高岡，迢迢數千尺。上有青青竹，竹間多白石。茅亭居上頭，豁達門四闢。前楹捲簾箔，北牖施床蓆。江風萬裡來，吹我涼淅淅。日高公府歸，巾笏隨手擲。脫衣恣搔首，坐臥任所適。時傾一杯酒，曠望湖天夕。口詠獨酌謠，目送歸飛翮。慚無出塵操，未免折腰役。偶獲此閒居，謬似高人跡。
泛湓水
作者：白居易（唐）

四月未全熱，麥涼江氣秋。湖山處處好，最愛湓水頭。湓水從東來，一派入江流。可憐似縈帶，中有隨風舟。命酒一臨泛，舍鞍揚棹謳。放回岸傍馬，去逐波間鷗。煙浪始渺渺，風襟亦悠悠。初疑上河漢，中若尋瀛洲。汀樹綠拂地，沙草芳未休。青蘿與紫葛，枝蔓垂相樛。系纜步平岸，回頭望江州。城雉映水見，隱隱如蜃樓。日入意未盡，將歸複少留。到官行半歲，今日方一遊。此地來何暮，可以寫吾憂。
答故人
作者：白居易（唐）

故人對酒歎，歎我在天涯。見我昔榮遇，念我今蹉跎。問我為司馬，官意複如何。答雲且勿歎，聽我為君歌。我本蓬蓽人，鄙賤劇泥沙。讀書未百卷，信口嘲風花。自從筮仕來，六命三登科。顧慚虛劣姿，所得亦已多。散員足庇身，薄俸可資家。省分輒自愧，豈為不遇耶。煩君對杯酒，為我一諮蹉。
官舍內新鑿小池
作者：白居易（唐）

簾下開小池，盈盈水方積。中底鋪白沙，四隅甃青石。勿言不深廣，但取幽人適。泛灩微雨朝，泓澄明月夕。豈無大江水，波浪連天白。未如床蓆間，方丈深盈尺。清淺可狎弄，昏煩聊漱滌。最愛曉暝時，一片秋天碧。
宿簡寂觀
作者：白居易（唐）

巖白雲尚屯，林紅葉初隕。秋光引閒步，不知身遠近。夕投靈洞宿，臥覺塵機泯。名利心既忘，市朝夢亦盡。暫來尚如此，況乃終身隱。何以療夜饑，一匙雲母粉。
讀謝靈運詩
作者：白居易（唐）

吾聞達士道，窮通順冥數。通乃朝廷來，窮即江湖去。謝公才廓落，與世不相遇。壯志鬱不用，須有所洩處。洩為山水詩，逸韻諧奇趣。大必籠天海，細不遺草樹。豈惟玩景物，亦欲攄心素。往往即事中，未能忘興諭。因知康樂作，不獨在章句。
北亭獨宿
作者：白居易（唐）

悄悄壁下床，紗籠耿殘燭。夜半獨眠覺，疑在僧房宿。
約心
作者：白居易（唐）

黑鬢絲雪侵，青袍塵土涴。兀兀複騰騰，江城一上佐。朝就高齋上，燻然負暄臥。晚下小池前，澹然臨水坐。已約終身心，長如今日過。
晚望
作者：白居易（唐）

江城寒角動，沙洲夕鳥還。獨在高亭上，西南望遠山。
早春
作者：白居易（唐）

雪消冰又釋，景和風複暄。滿庭田地濕，薺葉生牆根。官舍悄無事，日西斜掩門。不開莊老卷，欲與何人言。
春寢
作者：白居易（唐）

何處春暄來，微和生血氣。氣燻肌骨暢，東窗一昏睡。是時正月晦，假日無公事。爛熳不能休，自午將及未。緬思少健日，甘寢常自恣。一從衰疾來，枕上無此味。
睡起晏坐
作者：白居易（唐）

後亭晝眠足，起坐春景暮。新覺眼猶昏，無思心正住。澹寂歸一性，虛閑遺萬慮。瞭然此時心，無物可譬喻。本是無有鄉，亦名不用處。行禪與坐忘，同歸無異路。
詠懷
作者：白居易（唐）

盡日松下坐，有時池畔行。行立與坐臥，中懷澹無營。不覺流年過，亦任白髮生。不為世所薄，安得遂閒情。
春遊二林寺
作者：白居易（唐）

下馬二林寺，翛然進輕策。朝為公府吏，暮作靈山客。二月匡廬北，冰雪始消釋。陽叢抽茗芽，陰竇洩泉脈。熙熙風土暖，藹藹雲嵐積。散作萬壑春，凝為一氣碧。身閑易飄泊，官散無牽迫。緬彼十八人，古今同此適。是年淮寇起，處處興兵革。智士勞思謀，戎臣苦徵役。獨有不才者，山中弄泉石。
出山吟
作者：白居易（唐）

朝詠遊仙詩，暮歌采薇曲。臥雲坐白石，山中十五宿。行隨出洞水，回別緣巖竹。早晚重來遊，心期瑤草綠。
歲暮
作者：白居易（唐）

已任時命去，亦從歲月除。中心一調伏，外累盡空虛。名宦意已矣，林泉計何如。擬近東林寺，溪邊結一廬。
聞早鶯
作者：白居易（唐）

日出眠未起，屋頭聞早鶯。忽如上林曉，萬年枝上鳴。憶為近臣時，秉筆直承明。春深視草暇，旦暮聞此聲。今聞在何處，寂寞潯陽城。鳥聲信如一，分別在人情。不作天涯意，豈殊禁中聽。
栽杉
作者：白居易（唐）

勁葉森利劍，孤莖挺端標。才高四五尺，勢若干青霄。移栽東窗前，愛爾寒不凋。病夫臥相對，日夕閑蕭蕭。昨為山中樹，今為簷下條。雖然遇賞玩，無乃近塵囂。猶勝澗穀底，埋沒隨眾樵。不見鬱鬱松，委質山上苗。
過李生
作者：白居易（唐）

蘋小蒲葉短，南湖春水生。子近湖邊住，靜境稱高情。我為郡司馬，散拙無所營。使君知性野，衙退任閑行。行攜小榼出，逢花輒獨傾。半酣到子舍，下馬扣柴荊。何以引我步，繞籬竹萬莖。何以醒我酒，吳音吟一聲。須臾進野飯，飯稻茹芹英。白甌青竹箸，儉潔無羶腥。欲去複裴回，夕鴉已飛鳴。何當重遊此，待君湖水平。
詠意
作者：白居易（唐）

常聞南華經，巧勞智憂愁。不如無能者，飽食但遨遊。平生愛慕道，今日近此流。自來潯陽郡，四序忽已周。不分物黑白，但與時沉浮。朝餐夕安寢，用是為身謀。此外即閑放，時尋山水幽。春遊慧遠寺，秋上庾公樓。或吟詩一章，或飲茶一甌。身心一無系，浩浩如虛舟。富貴亦有苦，苦在心危憂。貧賤亦有樂，樂在身自由。
食筍
作者：白居易（唐）

此州乃竹鄉，春筍滿山谷。山夫折盈抱，抱來早市鬻。物以多為賤，雙錢易一束。置之炊甑中，與飯同時熟。紫籜坼故錦，素肌擘新玉。每日遂加餐，經時不思肉。久為京洛客，此味常不足。且食勿踟躕，南風吹作竹。
遊石門澗
作者：白居易（唐）

石門無舊徑，披榛訪遺跡。時逢山水秋，清輝如古昔。常聞慧遠輩，題詩此巖壁。雲覆莓苔封，蒼然無處覓。蕭疏野生竹，崩剝多年石。自從東晉後，無複人遊歷。獨有秋澗聲，潺湲空旦夕。
招東鄰
作者：白居易（唐）

小榼二升酒，新簟六尺床。能來夜話否，池畔欲秋涼。
題元十八溪亭
作者：白居易（唐）

怪君不喜仕，又不遊州裡。今日到幽居，瞭然知所以。宿君石溪亭，潺湲聲滿耳。飲君螺杯酒，醉臥不能起。見君五老峰，益悔居城市。愛君三男兒，始歎身無子。餘方爐峰下，結室為居士。山北與山東，往來從此始。
香爐峰下新置草堂，即事詠懷，題於石上
作者：白居易（唐）

香爐峰北面，遺愛寺西偏。白石何鑿鑿，清流亦潺潺。有松數十株，有竹千餘竿。松張翠傘蓋，竹倚青琅玕。其下無人居，悠哉多歲年。有時聚猿鳥，終日空風煙。時有沉冥子，姓白字樂天。平生無所好，見此心依然。如獲終老地，忽乎不知還。架巖結茅宇，斫壑開茶園。何以洗我耳，屋頭飛落泉。何以淨我眼，砌下生白蓮。左手攜一壺，右手挈五絃。傲然意自足，箕踞於其間。興酣仰天歌，歌中聊寄言。言我本野夫，誤為世網牽。時來昔捧日，老去今歸山。倦鳥得茂樹，涸魚返清源。舍此欲焉往，人間多險艱。
草堂前新開一池，養魚種荷，日有幽趣
作者：白居易（唐）

淙淙三峽水，浩浩萬頃陂。未如新塘上，微風動漣漪。小萍加泛泛，初蒲正離離。紅鯉二三寸，白蓮八九枝。繞水欲成徑，護堤方插籬。已被山中客，呼作白家池。
白雲期
作者：白居易（唐）

三十氣太壯，胸中多是非。六十身太老，四體不支援。四十至五十，正是退閒時。年長識命分，心慵少營為。見酒興猶在，登山力未衰。吾年幸當此，且與白雲期。
登香爐峰頂
作者：白居易（唐）

迢迢香爐峰，心存耳目想。終年牽物役，今日方一往。攀蘿蹋危石，手足勞俯仰。同遊三四人，兩人不敢上。上到峰之頂，目眩神怳怳。高低有萬尋，闊狹無數丈。不窮視聽界，焉識宇宙廣。江水細如繩，湓城小於掌。紛吾何屑屑，未能脫塵鞅。歸去思自嗟，低頭入蟻壤。
答崔侍郎、錢舍人書問，因繼以詩
作者：白居易（唐）

旦暮兩蔬食，日中一閑眠。便是了一日，如此已三年。心不擇時適，足不揀地安。窮通與遠近，一貫無兩端。常見今之人，其心或不然。在勞則念息，處靜已思喧。如是用身心，無乃自傷殘。坐輸憂惱便，安得形神全。吾有二道友，藹藹崔與錢。同飛青雲路，獨墮黃泥泉。歲暮物萬變，故情何不遷。應為平生心，與我同一源。帝鄉遠於日，美人高在天。誰謂萬裡別，常若在目前。泥泉樂者魚，雲路遊者鸞。勿言雲泥異，同在逍遙間。因君問心地，書後偶成篇。慎勿說向人，人多笑此言。
烹葵
作者：白居易（唐）

昨臥不夕食，今起乃朝饑。貧廚何所有，炊稻烹秋葵。紅粒香複軟，綠英滑且肥。饑來止於飽，飽後複何思。憶昔榮遇日，迨今窮退時。今亦不凍餒，昔亦無餘資。口既不減食，身又不減衣。撫心私自問，何者是榮衰。勿學常人意，其間分是非。
小池二首
作者：白居易（唐）

晝倦前齋熱，晚愛小池清。映林餘景沒，近水微涼生。坐把蒲葵扇，閑吟三兩聲。有意不在大，湛湛方丈餘。荷側瀉清露，萍開見遊魚。每一臨此坐，憶歸青溪居。
閉關
作者：白居易（唐）

我心忘世久，世亦不我幹。遂成一無事，因得長掩關。掩關來幾時，彷彿二三年。著書已盈帙，生子欲能言。始悟身向老，複悲世多艱。回顧趨時者，役役塵壤間。歲暮竟何得，不如且安閒。
弄龜羅
作者：白居易（唐）

有侄始六歲，字之為阿龜。有女生三年，其名曰羅兒。一始學笑語，一能誦歌詩。朝戲抱我足，夜眠枕我衣。汝生何其晚，我年行已衰。物情小可念，人意老多慈。酒美竟須壞，月圓終有虧。亦如恩愛緣，乃是憂惱資。舉世同此累，吾安能去之。
截樹
作者：白居易（唐）

種樹當前軒，樹高柯葉繁。惜哉遠山色，隱此蒙籠間。一朝持斧斤，手自截其端。萬葉落頭上，千峰來面前。忽似決雲霧，豁達睹青天。又如所念人，久別一款顏。始有清風至，稍見飛鳥還。開懷東南望，目遠心遼然。人各有偏好，物莫能兩全。豈不愛柔條，不如見青山。
望江樓上作
作者：白居易（唐）

江畔百尺樓，樓前千里道。憑高望平遠，亦足舒懷抱。驛路使憧憧，關防兵草草。及茲多事日，尤覺閒人好。我年過不惑，休退誠非早。從此拂塵衣，歸山未為老。
題座隅
作者：白居易（唐）

手不任執殳，肩不能荷鋤。量力揆所用，曾不敵一夫。幸因筆硯功，得升仕進途。曆官凡五六，祿俸及妻孥。左右有兼僕，出入有單車。自奉雖不厚，亦不至饑劬。若有人及此，傍觀為何如。雖賢亦為幸，況我鄙且愚。伯夷古賢人，魯山亦其徒。時哉無奈何，俱化為餓殍。念彼益自愧，不敢忘斯須。平生榮利心，破滅無遺餘。猶恐塵妄起，題此於座隅。
昔與微之在朝日同蓄休退之心迨今十年淪落老大追尋前約且結後期
作者：白居易（唐）

往子為禦史，伊餘忝拾遺。皆逢盛明代，俱登清近司。予系玉為佩，子曳繡為衣。從容香煙下，同侍白玉墀。朝見寵者辱，暮見安者危。紛紛無退者，相顧令人悲。宦情君早厭，世事我深知。常於榮顯日，已約林泉期。況今各流落，身病齒發衰。不作臥雲計，攜手欲何之。待君女嫁後，及我官滿時。稍無骨肉累，粗有漁樵資。歲晚青山路，白首期同歸。
垂釣
作者：白居易（唐）

臨水一長嘯，忽思十年初。三登甲乙第，一入承明廬。浮生多變化，外事有盈虛。今來伴江叟，沙頭坐釣魚。
晚燕
作者：白居易（唐）

百鳥乳雛畢，秋燕獨蹉跎。去社日已近，銜泥意如何。不悟時節晚，徒施工用多。人間事亦爾，不獨燕營窠。
贖雞
作者：白居易（唐）

清晨臨江望，水禽正喧繁。鳧雁與鷗鷺，遊颺戲朝暾。適有鬻雞者，挈之來遠村。飛鳴彼何樂，窘束此何冤。喔喔十四雛，罩縛同一樊。足傷金距縮，頭搶花冠翻。經宿廢飲啄，日高詣屠門。遲回未死間，饑渴欲相吞。常慕古人道，仁信及魚豚。見茲生惻隱，贖放雙林園。開籠解索時，雞雞聽我言。與爾鏹三百，小惠何足論。莫學銜環雀，崎嶇謾報恩。
秋日懷杓直
作者：白居易（唐）

晚來天色好，獨出江邊步。憶與李舍人，曲江相近住。常雲遇清景，必約同幽趣。若不訪我來，還須覓君去。開眉笑相見，把手期何處。西寺老胡僧，南園亂松樹。攜持小酒榼，吟詠新詩句。同出複同歸，從朝直至暮。風雨忽消散，江山眇回互。潯陽與涔陽，相望空雲霧。心期自乖曠，時景還如故。今日郡齋中，秋光誰共度。
食後
作者：白居易（唐）

食罷一覺睡，起來兩甌茶。舉頭看日影，已複西南斜。樂人惜日促，憂人厭年賒。無憂無樂者，長短任生涯。
齊物二首
作者：白居易（唐）

青松高百尺，綠蕙低數寸。同生大塊間，長短各有分。長者不可退，短者不可進。若用此理推，窮通兩無悶。椿壽八千春，槿花不經宿。中間複何有，冉冉孤生竹。竹身三年老，竹色四時綠。雖謝椿有餘，猶勝槿不足。
山下宿
作者：白居易（唐）

獨到山下宿，靜向月中行。何處水邊碓，夜舂雲母聲。
題舊寫真圖
作者：白居易（唐）

我昔三十六，寫貌在丹青。我今四十六，衰悴臥江城。豈比十年老，曾與眾苦並。一照舊圖畫，無複昔儀形。形影默相顧，如弟對老兄。況使他人見，能不昧平生。羲和鞭日走，不為我少停。形骸屬日月，老去何足驚。所恨淩煙閣，不得畫功名。
閒居
作者：白居易（唐）

肺病不飲酒，眼昏不讀書。端然無所作，身意閑有餘。雞棲籬落晚，雪映林木疏。幽獨已雲極，何必山中居。
對酒示行簡
作者：白居易（唐）

今旦一尊酒，歡暢何怡怡。此樂從中來，他人安得知。兄弟唯二人，遠別恆苦悲。今春自巴峽，萬裡平安歸。複有雙幼妹，笄年未結褵。昨日嫁娶畢，良人皆可依。憂念兩消釋，如刀斷羈縻。身輕心無系，忽欲淩空飛。人生苟有累，食肉常如饑。我心既無苦，飲水亦可肥。行簡勸爾酒，停杯聽我辭。不歎鄉國遠，不嫌官祿微。但願我與爾，終老不相離。
詠懷
作者：白居易（唐）

冉牛與顏淵，卞和與馬遷。或罹天六極，或被人刑殘。顧我信為幸，百骸且完全。五十不為夭，吾今欠數年。知分心自足，委順身常安。故雖窮退日，而無慼慼顏。昔有榮先生，從事於其間。今我不量力，舉心欲攀援。窮通不由己，歡戚不由天。命即無奈何，心可使泰然。且務由己者，省躬諒非難。勿問由天者，天高難與言。
夜琴
作者：白居易（唐）

蜀桐木性實，楚絲音韻清。調慢彈且緩，夜深十數聲。入耳澹無味，愜心潛有情。自弄還自罷，亦不要人聽。
山中獨吟
作者：白居易（唐）

人各有一癖，我癖在章句。萬緣皆已消，此病獨未去。每逢美風景，或對好親故。高聲詠一篇，恍若與神遇。自為江上客，半在山中住。有時新詩成，獨上東巖路。身倚白石崖，手攀青桂樹。狂吟驚林壑，猿鳥皆窺覷。恐為世所嗤，故就無人處。
達理二首
作者：白居易（唐）

何物壯不老，何時窮不通。如彼音與律，宛轉旋為宮。我命獨何薄，多悴而少豐。當壯已先衰，暫泰還長窮。我無奈命何，委順以待終。命無奈我何，方寸如虛空。懵然與化俱，混然與俗同。誰能坐自苦，齟齬於其中。舒姑化為泉，牛哀病作虎。或柳生肘間，或男變為女。鳥獸及水木，本不與民伍。胡然生變遷，不待死歸土。百骸是己物，尚不能為主。況彼時命間，倚伏何足數。時來不可遏，命去焉能取。唯當養浩然，吾聞達人語。
湖亭晚望殘水
作者：白居易（唐）

湖上秋泬寥，湖邊晚蕭瑟。登亭望湖水，水縮湖底出。清渟得早霜，明滅浮殘日。流注隨地勢，窪坳無定質。泓澄白龍臥，宛轉青蛇屈。破鏡折劍頭，光芒又非一。久為山水客，見盡幽奇物。及來湖亭望，此狀難談悉。乃知天地間，勝事殊未畢。
郭虛舟相訪
作者：白居易（唐）

朝暖就南軒，暮寒歸後屋。晚酒一兩杯，夜棋三數局。寒灰埋闇火，曉焰凝殘燭。不嫌貧冷人，時來同一宿。
青雲驛
作者：元稹（唐）

岧嶢青雲嶺，下有千仞溪。裴回不可上，人倦馬亦嘶。願登青雲路，若望丹霞梯。謂言青雲驛，繡戶芙蓉閨。謂言青雲騎，玉勒黃金蹄。謂言青雲具，瑚璉雜象犀。謂言青雲吏，的的顏如珪。懷此青雲望，安能複久稽。攀援信不易，風雨正淒淒。已怪杜鵑鳥，先來山下啼。才及青雲驛，忽遇蓬蒿妻。延我開蓽戶，鑿竇宛如圭。逡巡吏來謁，頭白顏色黧。饋食頻叫噪，假器仍乞醯。向時延我者，共舍藿與藜。乘我牂牁馬，蒙茸大如羝。悔為青雲意，此意良噬臍。昔遊蜀門下，有驛名青泥。聞名意慘愴，若墜牢與狴。雲泥異所稱，人物一以齊。複聞閶闔上，下視日月低。銀城蕊珠殿，玉版金字題。大帝直南北，群仙侍東西。龍虎儼隊仗，雷霆轟鼓鼙。元君理庭內，左右桃花蹊。丹霞爛成綺，景雲輕若綈。天池光灩灩，瑤草綠萋萋。眾真千萬輩，柔顏盡如荑。手持鳳尾扇，頭戴翠羽笄。雲韶互鏗戛，霞服相提攜。雙雙發皓齒，各各揚輕袿。天祚樂未極，溟波浩無堤。穢賤靈所惡，安肯問黔黎。桑田變成海，宇縣烹為齏。虛皇不願見，雲霧重重翳。大帝安可夢，閶闔何由躋。靈物可見者，願以諭端倪。蟲蛇吐雲氣，妖氛變虹霓。獲麟書諸冊，豢龍醢為臡。鳳凰佔梧桐，叢雜百鳥棲。野鶴啄腥蟲，貪饕不如雞。山鹿藏窟穴，虎豹吞其麛。靈物比靈境，冠履寧甚睽。道勝即為樂，何慚居稗稊。金張好車馬，於陵親灌畦。在梁或在火，不變玉與鵜。上天勿行行，潛穴勿淒淒。吟此青雲諭，達觀終不迷。
陽城驛
作者：元稹（唐）

商有陽城驛，名同陽道州。陽公沒已久，感我淚交流。昔公孝父母，行與曾閔儔。既孤善兄弟，兄弟和且柔。一夕不相見，若懷三歲憂。遂誓不婚娶，沒齒同衾裯。妹夫死他縣，遺骨無人收。公令季弟往，公與仲弟留。相別竟不得，三人同遠遊。共負他鄉骨，歸來藏故丘。棲遲居夏邑，邑人無苟偷。裡中競長短，來問劣與優。官刑一朝恥，公短終身羞。公亦不遺布，人自不盜牛。問公何能爾，忠信先自修。發言當道理，不顧黨與讎。聲香漸翕習，冠蓋若雲浮。少者從公學，老者從公遊。往來相告報，縣尹與公侯。名落公卿口，湧如波薦舟。天子得聞之，書下再三求。書中願一見，不異旱地虯。何以持為聘，束帛藉琳球。何以持為禦，駟馬駕安輈。公方伯夷操，事殷不事周。我實唐士庶，食唐之田疇。我聞天子憶，安敢專自由。來為諫大夫，朝夕侍冕旒。希夷惇薄俗，密勿獻良籌。神醫不言術，人瘼曾暗瘳。月請諫官俸，諸弟相對謀。皆曰親戚外，酒散目前愁。公雲不有爾，安得此嘉猷。施餘盡酤酒，客來相獻酬。日旰不謀食，春深仍弊裘。人心良慼慼，我樂獨由由。貞元歲雲暮，朝有曲如鉤。風波勢奔蹙，日月光綢繆。齒牙屬為猾，禾黍暗生蟊。豈無司言者，肉食吞其喉。豈無司搏者，利柄扼其韝。鼻複勢氣塞，不得辯燻蕕。公雖未顯諫，惴惴如患瘤。飛章八九上，皆若珠暗投。炎炎日將熾，積燎無人抽。公乃帥其屬，決諫同報仇。延英殿門外，叩閣仍叩頭。且曰事不止，臣諫誓不休。上知不可遏，命以美語酬。降官司成署，俾之為贅疣。奸心不快活，擊刺礪戈矛。終為道州去，天道竟悠悠。遂令不言者，反以言為訧。喉舌坐成木，鷹鸇化為鳩。避權如避虎，冠豸如冠猴。平生附我者，詩人稱好逑。私來一執手，恐若墜諸溝。送我不出戶，決我不回眸。唯有太學生，各具糧與餱。鹹言公去矣，我亦去荒陬。公與諸生別，步步駐行騶。有生不可訣，行行過閩甌。為師得如此，得為賢者不。道州聞公來，鼓舞歌且謳。昔公居夏邑，狎人如狎鷗。況自為刺史，豈複援鼓桴。滋章一時罷，教化天下遒。炎瘴不得老，英華忽已秋。有鳥哭楊震，無兒悲鄧攸。唯餘門弟子，列樹松與楸。今來過此驛，若吊汨羅洲。祠曹諱羊祜，此驛何不侔。我願避公諱，名為避賢郵。此名有深意，蔽賢天所尤。吾聞玄元教，日月冥九幽。幽陰蔽翳者，永為幽翳囚。
苦雨
作者：元稹（唐）

江瘴氣候惡，庭空田地蕪。煩昏一日內，陰暗三四殊。巢燕汙床蓆，蒼蠅點肌膚。不足生詬怒，但若寡歡娛。夜來稍清晏，放體階前呼。未飽風月思，已為蚊蚋圖。我受簪組身，我生天地爐。炎蒸安敢倦，蟲豸何時無。淩晨坐堂廡，努力泥中趨。官家事不了，尤悔亦可虞。門外竹橋折，馬驚不敢逾。回頭命僮禦，向我色踟躕。自顧方濩落，安能相詰誅。隱忍心憤恨，翻為聲喣愉。逡巡崔嵬日，杲曜東南隅。已複雲蔽翳，不使及泥塗。良農盡蒲葦，厚地積潢汙。三光不得照，萬物何由蘇。安得飛廉車，磔裂雲將軀。又提精陽劍，蛟螭支節屠。陰沴皆電掃，幽妖亦雷驅。煌煌啟閶闔，軋軋掉幹樞。東西生日月，晝夜如轉珠。百川朝巨海，六龍蹋亨衢。此意倍寥廓，時來本須臾。今也泥鴻洞，黿鼉真得途。
種竹
作者：元稹（唐）

昔公憐我直，比之秋竹竿。秋來苦相憶，種竹廳前看。失地顏色改，傷根枝葉殘。清風猶淅淅，高節空團團。鳴蟬聒暮景，跳蛙集幽闌。塵土複晝夜，梢雲良獨難。丹丘信雲遠，安得臨仙壇。瘴江冬草綠，何人驚歲寒。可憐亭亭幹，一一青琅玕。孤鳳竟不至，坐傷時節闌。
和樂天贈樊著作
作者：元稹（唐）

君為著作詩，志激詞且溫。璨然光揚者，皆以義烈聞。千慮竟一失，冰玉不斷痕。謬予頑不肖，列在數子間。因君譏史氏，我亦能具陳。羲黃眇雲遠，載籍無遺文。煌煌二帝道，鋪設在典墳。堯心惟舜會，因著為話言。皋夔益稷禹，粗得無間然。緬然千載後，後聖曰孔宣。迥知皇王意，綴書為百篇。是時遊夏輩，不敢措舌端。信哉作遺訓，職在聖與賢。如何至近古，史氏為閑官。但令識字者，竊弄刀筆權。由心書曲直，不使當世觀。貽之千萬代，疑言相並傳。人人異所見，各各私所遍。以是曰褒貶，不如都無焉。況乃丈夫志，用舍貴當年。顧予有微尚，願以出處論。出非利吾已，其出貴道全。全道豈虛設，道全當及人。全則富與壽，虧則饑與寒。遂我一身逸，不如萬物安。解懸不澤手，拯溺無折旋。神哉伊尹心，可以冠古先。其次有獨善，善己不善民。天地為一物，死生為一源。合雜分萬變，忽若風中塵。抗哉巢由志，堯舜不可遷。舍此二者外，安用名為賓。持謝著書郎，愚不願有雲。
和樂天感鶴
作者：元稹（唐）

我有所愛鶴，毛羽霜雪妍。秋霄一滴露，聲聞林外天。自隨衛侯去，遂入大夫軒。雲貌久已隔，玉音無複傳。吟君感鶴操，不覺心惕然。無乃予所愛，誤為微物遷。因茲諭直質，未免柔細牽。君看孤松樹，左右蘿蔦纏。既可習為飽，亦可燻為荃。期君常善救，勿令終棄捐。
諭寶二首
作者：元稹（唐）

沉玉在弱泥，泥弱玉易沉。扶桑寒日薄，不照萬丈心。安得潛淵虯，拔壑超鄧林。泥封泰山址，水散旱天霖。洗此泥下玉，照耀臺殿深。刻為傳國寶，神器人不侵。冰置白玉壺，始見清皎潔。珠穿殷紅縷，始見明洞徹。鏌鋣無人淬，兩刃幽壤鐵。秦鏡無人拭，一片埋霧月。驥局環堵中，骨附筋入節。虯蟠尺澤內，魚貫蛙同穴。艅艎無巨海，浮浮矜瀎潏。棟樑無廣廈，顛倒臥霜雪。大鵬無長空，舉翮受羈絏。豫樟無厚地，危柢真卼臲。圭璧無卞和，甘與頑石列。舜禹無陶堯，名隨腐草滅。神功伏神物，神物神乃別。神人不世出，所以神功絕。神物豈徒然，用之乃施設。禹功九州理，舜德天下悅。璧充傳國璽，圭用祈太折。千尋豫樟幹，九萬大鵬歇。棟樑庇生民，艅艎濟來哲。虯騰旱天雨，驥騁流電掣。鏡懸奸膽露，劍拂妖蛇裂。珠玉照乘光，冰瑩環坐熱。此物比在泥，斯言為誰發。於今盡凡耳，不為君不說。
說劍
作者：元稹（唐）

吾友有寶劍，密之如密友。我實膠漆交，中堂共杯酒。酒酣肝膽露，恨不眼前剖。高唱荊卿歌，亂擊相如缶。更擊複更唱，更酌亦更壽。白虹坐上飛，青蛇匣中吼。我聞音響異，疑是幹將偶。為君再拜言，神物可見不。君言我所重，我自為君取。迎篋已焚香，近鞘先澤手。徐抽寸寸刃，漸屈彎彎肘。殺殺霜在鋒，團團月臨紐。逡巡潛虯躍，鬱律驚左右。霆電滿室光，蛟龍繞身走。我為捧之泣，此劍別來久。鑄時近山破，藏在松桂朽。幽匣獄底埋，神人水心守。本是稽泥淬，果非雷煥有。我欲評劍功，願君良聽受。劍可剸犀兕，劍可切瓊玖。劍決天外雲，劍沖日中鬥。劍隳妖蛇腹，劍拂佞臣首。太古初斷鼇，武王親擊紂。燕丹卷地圖，陳平綰花綬。曾被桂樹枝，寒光射林藪。曾經鑄農器，利用翦稂莠。神物終變化，複為龍牝牡。晉末武庫燒，脫然排戶牖。為欲掃群胡，散作彌天帚。自茲失所往，豪英共為詬。今複誰人鑄，挺然千載後。既非古風胡，無乃近鴉九。自我與君遊，平生益自負。況擎寶劍出，重以雄心扣。此劍何太奇，此心何太厚。勸君慎所用，所用無或苟。潛將闢魑魅，勿但防妾婦。留斬泓下蛟，莫試街中狗。君今困泥滓，我亦坌塵垢。俗耳驚大言，逢人少開口。
書異
作者：元稹（唐）

孟冬初寒月，渚澤蒲尚青。飄蕭北風起，皓雪紛滿庭。行過冬至後，凍閉萬物零。奔渾馳暴雨，驟鼓轟雷霆。傳雲不終日，通宵曾莫停。瘴雲愁拂地，急溜疑注瓶。洶湧潢潦濁，噴薄鯨鯢腥。跳趫井蛙喜，突兀水怪形。飛蚋奔不死，修蛇蟄再醒。應龍非時出，無乃歲不寧。吾聞陰陽戶，啟閉各有扃。後時無肅殺，廢職乃玄冥。座配五天帝，薦用百品珍。權為祝融奪，神其焉得靈。春秋雷電異，則必書諸經。仲冬雷雨苦，願省矇蔽刑。
和樂天折劍頭
作者：元稹（唐）

聞君得折劍，一片雄心起。詎意鐵蛟龍，潛在延津水。風雲會一合，呼吸期萬裡。雷震山嶽碎，電斬鯨鯢死。莫但寶劍頭，劍頭非此比。
敬酬陳掾親家翁秋夜有贈
作者：儲光羲（唐）

大姬配胡公，位乃三恪賓。盛德百代祀，斯言良不泯。敬仲為齊卿，當國名益震。仲舉登宰輔，太丘榮縉紳。武皇受瑤圖，爵土封其新。繁祉既驟集，裔孫生賢臣。特達逾珪璋，節操方松筠。雲漢一矯翼，天池三振鱗。曳裾朝赤墀，酌醴侍紫宸。大君錫車馬，時複過平津。言則廣臺階，道亦資天均。清秋忽高興，震藻若有神。曜曜趨宮廷，洸洸邁徐陳。鎬京既賜第，門巷交朱輪。方將襲伊皋，永以崇夏殷。宗黨無遠近，敬恭依仁人。雪盡宇宙暄，雁歸滄海春。沉吟白華頌，帝闥降絲綸。驛騎及蕪城，相逢在郊鄄。別離曠南北，譴謫罹苦辛。晝遊還荊吳，迷方客鹹秦。惟賢慧重義，男女期嘉姻。梧桐生朝陽，鶗鴂鳴蕭晨。豈不畏時暮，坎壈無與鄰。中夜涼風來，顧我闕音塵。瓊瑤不遐棄，寤寐如日新。
蘇十三瞻登玉泉寺峰入寺中見贈作
作者：儲光羲（唐）

慶門疊華組，盛列鐘英彥。貞信發天姿，文明葉邦選。為情貴深遠，作德齊隱見。別業在春山，懷歸出芳甸。逖聽多時友，招邀及浮賤。朝沿霸水窮，暮矚藍田遍。百花照阡陌，萬木森鄉縣。澗淨綠蘿深，巖暄新鳥轉。依然造華薄，豁爾開靈院。淹留火禁辰，愉樂絃歌宴。肅肅列樽俎，鏘鏘引纓弁。天籟激微風，陽光轢奔箭。以茲小人腹，不勝君子饌。是日既低迷，中宵方眄眩。枕上思獨往，胸中理交戰。碧雲暗雨來，舊原芳色變。歡然自此絕，心賞何由見。鴻蒙已笑雲，列缺仍揮電。忽與去人遠，俄逢歸者便。想像玉泉宮，依稀明月殿。峰巒若登陟，水木以遊衍。息心幸自忘，點翰仍留眷。恨無荊文璧，以答丹青絢。
酬李處士山中見贈
作者：儲光羲（唐）

厥初遊太學，相與極周旋。含採共朝暮，知言同古先。孟陽題劍閣，子雲獻甘泉。斯須曠千里，婉娩將十年。今來豔陽月，好鳥鳴翩翩。同聲既求友，不肖亦懷賢。引領遲芳信，果枉瑤華篇。成頌非其德，高文徒自妍。聲塵邈超越，比興起孤絕。始信郢中人，乃能歌白雪。跂予北堂夜，搖筆酬明哲。綠竹動清風，層軒靜華月。想像南山下，恬然謝朝列。猶恐鶗鴂鳴，坐看芳草歇。邀以青松色，同之白華潔。永願登龍門，相將持此節。
同諸公秋日遊昆明池思古
作者：儲光羲（唐）

僕人理車騎，西出金光逵。蒼蒼白帝郊，我將遊靈池。太陰連晦朔，雨與天根違。淒風披田原，橫汙益山陂。農畯盡顛沛，顧望稼穡悲。皇靈惻群甿，神政張天維。坤紀戮屏翳，元綱扶逶迤。回塘清滄流，大曜懸金暉。秋色浮渾沌，清光隨漣漪。豫章盡莓苔，柳杞成枯枝。驟聞漢天子，徵彼西南夷。伐棘開洪淵，秉旄訓我師。震雲靈鼉鼓，照水蛟龍旗。銳士千萬人，猛氣如熊羆。刑罰一以正，干戈自有儀。坐作河漢傾，進退樓船飛。羽發鴻雁落，檜動芙蓉披。峨峨三雲宮，肅肅振旅歸。惡德忽小丑，器用窮地貲。上兵貴伐謀，此道不能為。籲哉蒸人苦，始曰征伐非。穆穆軒轅朝，耀德守方陲。君臣日安閒，遠近無怨思。石鯨既蹭蹬，女牛亦流離。猵獺遊渚隅，葭蘆生漘湄。坎埳四十裡，填遊今已微。江伯方翱翔，天吳亟往來。桑榆慘無色，佇立暮霏霏。老幼樵木還，賓從回鞿羈。帝夢鮮魚索，明月當報時。
同諸公登慈恩寺塔
作者：儲光羲（唐）

金祠起真宇，直上青雲垂。地靜我亦閑，登之秋清時。蒼蕪宜春苑，片碧昆明池。誰道天漢高，逍遙方在茲。虛形賓太極，攜手行翠微。雷雨傍杳冥，鬼神中躨跜。靈變在倏忽，莫能窮天涯。冠上閶闔開，履下鴻雁飛。宮室低邐迤，群山小參差。俯仰宇宙空，庶隨了義歸。崱屴非大廈，久居亦以危。
同諸公秋霽曲江俯見南山
作者：儲光羲（唐）

天靜終南高，俯映江水明。有若蓬萊下，淺深見澄瀛。群峰懸中流，石壁如瑤瓊。魚龍隱蒼翠，鳥獸遊清泠。菰蒲林下秋，薜荔波中輕。山戛浴蘭址，水若居雲屏。嵐氣浮渚宮，孤光隨曜靈。陰陰豫章館，宛宛百花亭。大君及群臣，宴樂方嚶鳴。吾黨二三子，蕭辰怡性情。逍遙滄洲時，乃在長安城。
同諸公送李雲南伐蠻
作者：儲光羲（唐）

昆明濱滇池，蠢爾敢逆常。天星耀鈇鑕，吊彼西南方。塚宰統元戎，太守齒軍行。囊括千萬裡，矢謨在廟堂。耀耀金虎符，一息到炎荒。搜兵自交趾，茇捨出瀘陽。群山高嶄巖，淩越如鳥翔。封豕驟跧伏，巨象遙披攘。回溪深天淵，揭厲逾舟梁。玄武掃孤蜮，蛟龍除方良。雷霆隨神兵，硼磕動穹蒼。斬伐若草木，系縲同犬羊。餘醜隱弭河，啁啾亂行藏。君子惡薄險，王師恥重傷。廣車設罝梁，太白收光芒。邊吏靜縣道，新書行紀綱。劍關掉鞅歸，武弁朝建章。龍樓加命服，獬豸擁秋霜。邦人頌靈旗，側聽何洋洋。京觀在七德，休哉我神皇。
奉和韋判官獻侍郎叔除河東採訪使
作者：儲光羲（唐）

天卿小塚宰，道大名亦大。醜正在權臣，建旟千裡外。楚山俯江漢，汴水連譙沛。兩持方伯珪，再轉諸侯蓋。恬淡輕黜陟，優遊邈千載。幹象變臺衡，群賢盡交泰。聿徠股肱郡，河嶽即襟帶。盛德滋冀方，仁風清汾澮。四封盡高足，相府軺車最。超超青雲器，婉婉竹林會。賤士敢知言，成頌文明代。燕雀依大廈，期之保貞悔。
同王十三維哭殷遙
作者：儲光羲（唐）

生理無不盡，念君在中年。遊道雖未深，舉世莫能賢。筮仕苦貧賤，為客少田園。膏腴不可求，乃在許西偏。四鄰盡桑柘，咫尺開牆垣。內艱未及虞，形影隨化遷。茅茨俯苫蓋，雙殯兩楹間。時聞孤女號，迥出陌與阡。慈烏亂飛鳴，猛獸亦以跧。故人王夫子，靜念無生篇。哀樂久已絕，聞之將泫然。太陽蔽空虛，雨雪浮蒼山。迢遞親靈櫬，顧予悲絕弦。處順與安時，及此乃空言。
貽丁主簿仙芝別
作者：儲光羲（唐）

赫赫明天子，翹翹群秀才。昭昭皇宇廣，隱隱雲門開。搖曳君初起，聯翩予複來。茲年不得意，相命遊靈臺。驊騮多逸氣，琳琅有清響。聯行擊水飛，獨影淩虛上。關河施芳聽，江海徼新賞。斂衽歸故山，敷言播天壤。雲峰雖有異，楚越幸相親。既別複遊處，道深情更殷。下愚忝聞見，上德猶邅迍。偃仰東城曲，樓遲依水濱。脫巾從會府，結綬歸海裔。親知送河門，邦族迎江澨。夫子安恬淡，他人悵迢遞。飛艎既眇然，洲渚徒虧蔽。人謀固無準，天德諒難知。高名處下位，逸翮棲卑枝。去去水中沚，搖搖天一涯。蓬壺不可見，來泛躍龍池。
京口送別王四誼
作者：儲光羲（唐）

江上楓林秋，江中秋水流。清晨惜分袂，秋日尚同舟。落潮洗魚浦，傾荷枕驛樓。明年菊花熟，洛東泛觴遊。
同房憲部應旋
作者：儲光羲（唐）

衡山法王子，慧見息諸苦。落發自南州，燕居在西土。養正不因晦，得中寧患旅。曠然長虛閑，即理寄行補。四句了自性，一音亦非取。橘柚故園枝，隨人植庭戶。我地少安住，念天時啟處。憲卿文昌歸，愉悅來晤語。車騎踐香草，僕人沐花雨。長風散繁雲，萬裡靜天宇。起滅信易覺，清真知有所。逍遙高殿陰，六月無炎暑。微言發新偈，粲粲如懸圃。直心視惠光，在此大法鼓。
奉別長史庾公太守徐公應召
作者：儲光羲（唐）

烈風起江漢，白浪忽如山。方伯驟勤王，杞人亦憂天。酆鎬頃霾晦，雲龍召我賢。車騎北艱苦，艅艎西溯沿。水靈靜湍瀨，猛獸趨後先。龍樓開新陽，萬裡出雲間。宇宙既焜耀，崇德濟巨川。受命在神宗，振兵猶軒轅。煌煌逾涿鹿，穆穆更坤元。明王朝太階，遠邇望嘉言。遊子淡何思，江湖將永年。
獄中貽姚張薛李鄭柳諸公
作者：儲光羲（唐）

直道時莫親，起羞見讒口。輿人是非怪，西子言有咎。誣善不足悲，失聽一何醜。大來敢遐望，小往且虛受。中夜囹圄深，初秋縲絏久。疏螢出暗草，朔風鳴衰柳。河漢低在戶，蠨蛸垂向牖。雁聲遠天末，涼氣生霽後。負戶愁讀書，劍光忿沖鬥。哀哀害神理，惻惻傷慈母。妻子垂涕泣，家僮日奔走。書詞苦人吏，饋食勞交友。寒服猶未成，繁霜漸將厚。吉凶問詹尹，倚伏信北叟。鬼哭知己冤，鳥言誠所誘。諸公深惠愛，朝夕相左右。束濕雖欲操，鉤金庶無負。傷羅念搖翮，踠足思驤首。瑾瑜頗匿瑕，邦國方含垢。眷言出深阱，永日常攜手。
貽鼓吹李丞，時信安王北伐，李公王之所器者也
作者：儲光羲（唐）

北伐昧天造，王師示有徵。轅門統元律，帝室命宗英。靈威方首事，仗鉞按邊城。膏雨被春草，黃雲浮太清。文儒託後乘，武旅趨前旌。出車發西洛，營軍臨北平。曰予深固陋，志氣頗縱橫。嘗思驃騎幕，願逐嫖姚兵。惟賢美無度，海內依揚聲。河間舊相許，車騎日逢迎。折節下謀士，深心論客卿。忠言雖未列，庶以知君誠。
貽王侍禦出臺掾丹陽
作者：儲光羲（唐）

高高琅琊臺，臺下生菌簵。照車十二乘，光彩不足諭。既當少微星，複隱高山霧。金丘華陽下，仙伯養晦處。茅茨對三峰，梧桐開一路。神溪繞皋陸，樵牧自成趣。時登青冥遊，若從天江度。墟裡獻薇蕨，群公致衣縷。深沉複清淨，偃仰視太素。猛獸識賓僕，赬霞知早暮。峨峨雲龍開，忽有方伯遇。達人無不可，壯志且馳騖。融洩長雞鳴，演紛大鵬翥。赤墀高崱屴，一見如三顧。禮服正邦祀，刑冠肅王度。三辰明昭代，光啟玄元祚。章臺收杞梓，太液滿鵷鷺。豐澤耀純仁，八方晏黔庶。沉沉閶闔起，殷殷蓬萊曙。旌戟儼成行，雞人傳發煦。翔翼一如鶚，百辟莫不懼。清廟奉烝嘗，靈山扈鑾輅。天街時蹴踘，直指宴梐枑。四月純陽初，雷雨始奮豫，析ds增廣運，直道有好惡。回跡清憲臺，傳騎東南去。列城異疇昔，近餞寡徒禦。纏綿西關道，婉孌新豐樹。伊洛不敢息，淮河任沿溯。鄉亭茱萸津，先後非疏附。炎時方怵惕，有若踐霜露。惆悵長岑長，寂寞梁王傅。紛吾家延州，結友在童孺。岑陽沐天德，邦邑持民務。躑躅望朝陰，如何複淪誤。牙曠三千里，擊轅非所慕。秋濤聯滄溟，舟楫湊北固。江汜日綿眇，朝夕空寐寤。中洞松栝新，東皋阡陌故。餘輝方焜耀，可以歡邑聚。南華在濠上，誰辯魏王瓠。登陟芙蓉樓，為我時一賦。
貽劉高士別
作者：儲光羲（唐）

夙駕出東城，城傍早霞散。初日照龍闕，峨峨在天半。壯哉麗百常，美矣崇兩觀。俯視趨朝客，簪佩何璀璨。而我送將歸，裴回霸陵岸。北雲去吳越，南雁離江漢。伊昔蹈丘園，翩翩理文翰。高談閔仲叔，逸氣劉公幹。每言竹柏貞，嘗輕朝市玩。山晝猿狖靜，溪曛魚鳥亂。寧止臥崆峒，直雲期汗漫。聖君既理曆，族士鹹炳煥。矯首來天池，振羽泛漪瀾。元淑命不達，伯鸞吟可歎。東去姑蘇臺，乃過陟陽館。舍轡函關道，浮舟滄海畔。耳目曠暄涼，懷抱盈悲惋。沉沉青歲晚，靄靄秋雲換。自言永遁棲，無複從羈絆。揮手謝知己，知己莫能贊。
山中貽崔六琪華
作者：儲光羲（唐）

恍惚登高嶺，裴回看落日。遙想仲長園，如親幼安室。春渚菖蒲登，山中撥穀鳴。相思不道遠，太息未知情。意君來此地，時複疏林薄。中夜掃閑門，迎晨閉菌閣。屣履清池上，家童奉信歸。憂隨落花散，目送歸雲飛。故交在天末，心知複千里。無人暫往來，獨作中林士。
貽餘處士
作者：儲光羲（唐）

故園至新浦，遙複未百里。北望是他邦，紛吾即遊士。潮來津門啟，罷楫信流水。客意乃成歡，舟人亦相喜。遲遲菱荇上，泛泛菰蒲裡。漸聞商旅喧，猶見鳧鷖起。市亭忽雲構，方物如山峙。吳王昔喪元，隋帝又滅祀。停艫一以眺，太息興亡理。秋苑故池田，宮門新柳杞。我行苦炎月，乃及清昊始。此地日逢迎，終思隱君子。莫言異舒捲，形音在心耳。
劉先生閒居
作者：儲光羲（唐）

高第後歸道，乃居玉華宮。逍遙人間世，不異浮丘公。甘寢何秉羽，出門忽從戎。方將遊昆侖，又欲小崆峒。進退既在我，歸來長安中。焚香東海君，侍坐西山童。善行無轍跡，吾亦安能窮。但見神色閑，中心如虛空。期之比天老，真德輔帝鴻。
京口題崇上人山亭
作者：儲光羲（唐）

清旦曆香巖，巖徑紆複直。花林開宿霧，遊目清霄極。分明窗戶中，遠近山川色。金沙童子戲，香飯諸天食。叫叫海鴻聲，軒軒江燕翼。寄言清淨者，閭閻徒自踣。
朝邑蔡主簿期不會二首
作者：儲光羲（唐）

下位日趨走，久之賓會疏。空遲偶詞賦，所愧比園廬。朝念池上酌，暮逢林下書。方將固封守，暫欲混畋漁。衰柳隱長路，秋雲滿太虛。遙遙望左右，日入未回車。日入清風至，知君在西偏。車輿既成列，賓僕複能賢。迢遞下墟阪，逍遙看井田。蒼山起暮雨，極浦浮長煙。服義大如志，交歡數盡年。寧言十餘裡，不見空來還。
鞏城南河作寄徐三景暉
作者：儲光羲（唐）

初年雨候遲，鞏洛河流小。搖搖芳草岸，屢見春山曉。清露洗雲林，輕波戲魚鳥。唯言故人遠，不念鄉川眇。舟楫去瀠回，湍漵行奔峭。寄書千里路，莫道南鴻少。